stanford-oval/wikipedia huggingface dataset:
จังหวัดระยอง
ประวัติ > สมัยขอม

มีข้อสันนิษฐานที่พอเชื่อได้ว่าระยองน่าจะเป็นเมืองที่สร้างขึ้นในสมัยขอม ประมาณ พ.ศ. 1500 ซึ่งเป็นสมัยที่ขอมมีอิทธิพลในดินแดนสุวรรณภูมิ มีเมืองนครธมเป็นราชธานี สร้างเมืองนครพนมเป็นเมืองหน้าด่านแรก เมืองพิมายเป็นเมืองอุปราชและได้สถาปนาเมืองลพบุรีขึ้นเป็นเมืองสำคัญ ส่วนทางด้านทิศตะวันตกเฉียงใต้ของนครธม มีเมืองจันทบูรหรือจันทบุรีในปัจจุบัน เป็นเมืองหน้าด่านเมืองแรก จึงพออนุมานได้ว่าขอมเป็นผู้สร้างเมืองระยอง แต่ไมปรากฏแน่ชัดว่าสร้างสมัยใด
ด้านหลักฐานทางโบราณคดี พบซากหินสลักรูปต่าง ๆ ที่บ้านดอน บ้านหนองเต่า ตำบลเชิงเนิน คูค่ายและซากศิลาแลงบ้านคลองยายล้ำ ตำบลบ้านค่าย อำเภอบ้านค่าย ซึ่งมีการก่อสร้างแบบขอม ชุมชนที่เก่าที่สุดเท่าที่พบคือ ชุมชมวัดบ้านค่าย เป็นชุมชนคนจีนซึ่งพัฒนาขึ้นมาหลัง พ.ศ. 1700
ประวัติ > สมัยกรุงศรีอยุธยา

ระยองเริ่มมีชื่อปรากฏในอัยการตำแหน่งนายทหารหัวเมือง เมื่อปี พ.ศ. 1998 ในสมัยสมเด็จพระบรมไตรโลกนาถ ระบุเมืองระยองเป็นหัวเมืองชั้นตรี มีเจ้าเมืองตำแหน่งออกพระราชภักดีสงคราม
และยังปรากฏชื่อในพงศาวดารเมื่อ พ.ศ. 2113 ในสมัยสมเด็จพระมหาธรรมราชาธิราชแห่งกรุงศรีอยุธยา พระบรมราชาที่ 3 (พระยาละแวก)เจ้าเมืองเขมรได้บุกรุกเข้ามาดินแดนไทยแถบหัวเมืองชายทะเลด้านตะวันออก แต่ไม่สามารถยึดหัวเมืองได้ จึงกวาดต้อนผู้คนไปยังเขมรรวมถึงชาวเมืองระยองด้วยที่ถูกกวาดต้อนไปไม่น้อย
ในช่วงใกล้เสียกรุงศรีอยุธยาครั้งที่ 2 พระยาวชิรปราการหรือสมเด็จพระเจ้ากรุงธนบุรีแม่ทัพคนสำคัญของกรุงศรีอยุธยา ซึ่งถูกเกณฑ์ให้มารักษากรุงขณะที่ถูกพม่าล้อมระหว่าง พ.ศ. 2306–2310 จนราวเดือนยี่ ท่านได้พิจารณาเห็นแล้วว่ากรุงศรีอยุธยาคงเสียแก่พม่าเป็นแน่แท้ จึงได้รวบรวมพรรคพวกประมาณ 500 คน ออกไปตั้งหลักที่วัดพิชัย แล้วยกทัพมุ่งไปทางตะวันออกสมเด็จพระเจ้ากรุงธนบุรีได้พักแรมอยู่ที่วัดลุ่มมหาชัยชุมพล สองคืน จึงได้ตั้งค่ายที่บริเวณนี้ จากนั้นจึงได้ยึดเมืองระยองแล้วโปรดให้พักไพร่พลอยู่ในเมือง 7–8 วัน แล้วจึงเสด็จต่อไปจันทบุรีเพื่อยึดที่ตั้งมั่นต่อไป ก่อนกู้อิสรภาพของชาติคืนจากพม่าต่อไป
ประวัติ > สมัยรัตนโกสินทร์

ในสมัยรัตนโกสินทร์ตอนต้น เมืองมีฐานะเป็นหัวเมืองชั้นจัตวา เป็นหัวเมืองชั้นนอก ขึ้นสังกัดกับกรมท่า หัวเมืองชั้นนอกที่ขึ้นสังกัดกรมท่าในครั้งนั้นมีสามเมืองคือ เมืองระยอง เมืองจันทบูร และเมืองตราด โดยเมื่อปี พ.ศ. 2449 เมืองระยองขึ้นกับมณฑลจันทบุรี จากนั้นเมื่อ พ.ศ. 2451 ได้โอนอำเภอเมืองแกลงจากเมืองจันทบุรีมาขึ้นกับเมืองระยอง
ในสมัยพระบาทสมเด็จพระมงกุฎเกล้าเจ้าอยู่หัว ได้เปลี่ยนชื่อเมืองระยองมาเป็นจังหวัดระยอง เมื่อ พ.ศ. 2459 โดยยังขึ้นต่อมณฑลจันทบุรี จากนั้นปี พ.ศ. 2474 ยุบมณฑลจันทบุรี จังหวัดระยองย้ายไปขึ้นกับมณฑลปราจีนบุรี ต่อมาเมื่อปี พ.ศ. 2476 เมื่อมีการยกเลิกระบบเทศาภิบาล จังหวัดระยองจึงขึ้นต่อกระทรวงมหาดไทย
สัญลักษณ์ประจำจังหวัด

ตราประจำจังหวัด : ต้นมะพร้าว เกาะเสม็ด และพลับพลาที่ประทับในรัชกาลที่ 5 บนเกาะเสม็ด
ธงประจำจังหวัด : ธงพื้นสีแดง-เหลือง-น้ำเงิน แบ่งตามแนวตั้ง กลางธงมีภาพตราประจำจังหวัด
คำขวัญประจำจังหวัด : ผลไม้รสล้ำ อุตสาหกรรมก้าวหน้า น้ำปลารสเด็ด เกาะเสม็ดสวยหรู สุนทรภู่กวีเอก
พันธุ์ไม้มงคลพระราชทานประจำจังหวัด : ต้นกระทิงหรือสารภีทะเล (Calophyllum inophyllum)
ต้นไม้ประจำจังหวัด : ต้นประดู่ (Pterocarpus macrocarpus)
ดอกไม้ประจำจังหวัด : ดอกประดู่
อาณาเขตติดต่อ

ทิศเหนือ ติดต่อกับ อำเภอหนองใหญ่ จังหวัดชลบุรี
ทิศตะวันออก ติดต่อกับอำเภอท่าใหม่ จังหวัดจันทบุรี
ทิศใต้ ติดต่อกับอ่าวไทย โดยมีชายฝั่งยาวมากกว่า 100 กิโลเมตร
ทิศตะวันตก ติดต่อกับอำเภอสัตหีบ จังหวัดชลบุรี
หน่วยการปกครอง

การปกครองแบ่งออกเป็น 8 อำเภอ 58 ตำบล 442 หมู่บ้าน
| 0 | 1 | 2 |
| --- | --- | --- |
 อำเภอเมืองระยอง  อำเภอบ้านฉาง  อำเภอแกลง  อำเภอวังจันทร์  อำเภอบ้านค่าย  อำเภอปลวกแดง  อำเภอเขาชะเมา  อำเภอนิคมพัฒนา:
หน่วยการปกครอง > การปกครองส่วนท้องถิ่น

จังหวัดระยองมีองค์กรปกครองส่วนท้องถิ่นทั้งหมด 68 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดระยอง มีเทศบาล 30 แห่ง เป็นเทศบาลนคร 1 แห่ง เทศบาลเมือง 2 แห่ง และเทศบาลตำบล 27 แห่ง ที่เหลือเป็นองค์การบริหารส่วนตำบลจำนวน 37 แห่ง โดยเทศบาลทั้งหมดแบ่งตามอำเภอในจังหวัดระยอง มีดังนี้
| ลำดับ | ชื่อเทศบาล | อำเภอ | ครอบคลุมตำบล> ทั้งตำบล | ครอบคลุมตำบล> บางส่วน | ครอบคลุมตำบล> รวม | ประชากร (คน)    (ณ สิ้นปี 2567) |
| --- | --- | --- | --- | --- | --- | --- |

เทศบาลนคร
| 1 |   เทศบาลนครระยอง | เมืองระยอง | ท่าประดู่ ปากน้ำ | เชิงเนิน เนินพระ | 4 | 58,614 |
เทศบาลเมือง
| 1 |   เทศบาลเมืองมาบตาพุด | เมืองระยอง นิคมพัฒนา | ห้วยโป่ง มาบตาพุด (เมืองระยอง) | เนินพระ ทับมา (เมืองระยอง) มาบข่า (นิคมพัฒนา) | 5 | 79,773 |
| 2 |   เทศบาลเมืองบ้านฉาง | บ้านฉาง | – | พลา บ้านฉาง | 2 | 31,990 |
เทศบาลตำบล
| 1 |   เทศบาลตำบลน้ำคอก | เมืองระยอง | น้ำคอก | – | 1 | 6,754 |
| 2 |   เทศบาลตำบลเนินพระ | เมืองระยอง | – | เนินพระ | 1 | 17,639 |
| 3 |   เทศบาลตำบลแกลงกะเฉด | เมืองระยอง | – | แกลง กะเฉด | 2 | 7,151 |
| 4 |   เทศบาลตำบลบ้านเพ | เมืองระยอง | – | เพ | 1 | 18,196 |
| 5 |   เทศบาลตำบลทับมา | เมืองระยอง | – | ทับมา | 1 | 26,136 |
| 6 |   เทศบาลตำบลเชิงเนิน | เมืองระยอง | – | เชิงเนิน | 1 | 24,274 |
| 7 |   เทศบาลตำบลสำนักท้อน | บ้านฉาง | – | สำนักท้อน | 1 | 11,380 |
| 8 |   เทศบาลตำบลบ้านฉาง | บ้านฉาง | – | บ้านฉาง | 1 | 16,936 |
| 9 |   เทศบาลตำบลพลา | บ้านฉาง | – | พลา | 1 | 8,732 |
| 10 |   เทศบาลตำบลกองดิน | แกลง | – | กองดิน | 1 | 4,690 |
| 11 |   เทศบาลตำบลทุ่งควายกิน | แกลง | – | ทุ่งควายกิน คลองปูน | 2 | 6,493 |
| 12 |   เทศบาลตำบลปากน้ำประแส | แกลง | – | ปากน้ำประแส | 1 | 4,620 |
| 13 |   เทศบาลตำบลเมืองแกลง | แกลง | – | ทางเกวียน วังหว้า | 2 | 18,342 |
| 14 |   เทศบาลตำบลสุนทรภู่ | แกลง | กร่ำ ชากพง | – | 2 | 15,172 |
| 15 |   เทศบาลตำบลบ้านนา | แกลง | บ้านนา | – | 1 | 8,648 |
| 16 |   เทศบาลตำบลเนินฆ้อ | แกลง | เนินฆ้อ | – | 1 | 4,561 |
| 17 |   เทศบาลตำบลสองสลึง | แกลง | สองสลึง | – | 1 | 5,474 |
| 18 |   เทศบาลตำบลชุมแสง | วังจันทร์ | – | ชุมแสง พลงตาเอี่ยม | 2 | 3,716 |
| 19 |   เทศบาลตำบลบ้านค่าย | บ้านค่าย | – | บ้านค่าย หนองละลอก | 2 | 3,389 |
| 20 |   เทศบาลตำบลชากบก | บ้านค่าย | ชากบก | – | 1 | 9,242 |
| 21 |   เทศบาลตำบลบ้านค่ายพัฒนา | บ้านค่าย | – | บ้านค่าย | 1 | 5,739 |
| 22 |   เทศบาลตำบลจอมพลเจ้าพระยา | ปลวกแดง | – | ตาสิทธิ์ | 1 | 393 |
| 23 |   เทศบาลตำบลบ้านปลวกแดง | ปลวกแดง | – | ปลวกแดง | 1 | 5,570 |
| 24 |   เทศบาลตำบลชำฆ้อ | เขาชะเมา | ชำฆ้อ | – | 1 | 6,248 |
| 25 |   เทศบาลตำบลมาบข่าพัฒนา | นิคมพัฒนา | – | มาบข่า | 1 | 12,092 |
| 26 |   เทศบาลตำบลมะขามคู่ | นิคมพัฒนา | มะขามคู่ | – | 1 | 15,389 |
| 27 |   เทศบาลตำบลนิคมพัฒนา | นิคมพัฒนา | – | นิคมพัฒนา มาบข่า | 2 | 11,440   |
ประชากร

จากสถิติทางการทะเบียนในจังหวัดระยอง พ.ศ. 2566 พบว่าจังหวัดระยอง มีประชากรทั้งสิ้น 771,189 คน ชาย 378,051 คน ร้อยละ 49.02 หญิง 393,138 คน ร้อยละ 50.98 ในด้านแรงงานมีประชากรภาคแรงงาน เมื่อสิ้นไตรมาสที่ 2 ของปี พ.ศ. 2562 รวมทั้งสิ้นจำนวน 585,316 คน จำแนกเป็น 2 ประเภท ได้แก่ แรงงานในภาคเกษตร และแรงงานนอกภาคเกษตร ซึ่งแบ่งเป็น แรงงานในภาคเกษตร 112,471 คน ร้อยละ 19.22 และแรงงานนอกภาคเกษตร 472,845 คน ร้อยละ 80.78
| ปี | ประชากร | ±% |
| --- | --- | --- |
|  2553  | 626,402 | —     |
|  2554  | 637,736 | +1.8% |
|  2555  | 649,275 | +1.8% |
|  2556  | 661,220 | +1.8% |
|  2557  | 674,393 | +2.0% |
|  2558  | 688,999 | +2.2% |
|  2559  | 700,223 | +1.6% |
|  2560  | 711,236 | +1.6% |
|  2561  | 723,316 | +1.7% |
|  2562  | 734,753 | +1.6% |
|  2563  | 741,524 | +0.9% |
|  2564  | 751,343 | +1.3% |
|  2565  | 759,386 | +1.1% |
|  2566  | 771,189 | +1.6% |
อ้างอิง:กรมการปกครอง กระทรวงมหาดไทย
การศึกษา > สถาบันอุดมศึกษา

สถาบันวิทยสิริเมธี (สถาบันวิทยาศาสตร์และเทคโนโลยีชั้นสูงระยอง) สนับสนุนการจัดตั้งโดย บริษัท ปตท. จำกัด (มหาชน)
มหาวิทยาลัยเทคโนโลยีพระจอมเกล้าพระนครเหนือ วิทยาเขตระยอง
วิทยาลัยเฉลิมกาญจนาระยอง
วิทยาลัยสงฆ์ระยอง มหาวิทยาลัยมหาจุฬาลงกรณราชวิทยาลัย วัดป่าประดู่ ระยอง
การศึกษา > สถาบันอาชีวศึกษา

วิทยาลัยเทคโนโลยีและอาชีวศึกษาตากสินระยอง อ.เมือง
วิทยาลัยเทคนิคระยอง อ.เมือง
วิทยาลัยสารพัดช่างระยอง อ.เมือง
วิทยาลัยเทคนิคมาบตาพุด อ.เมือง
วิทยาลัยเทคโนโลยีไออาร์พีซี อ.เมือง
วิทยาลัยอาชีวศึกษาโปลีเทคนิคระยอง อ.เมือง
วิทยาลัยเทคโนโลยีระยองบริหารธุรกิจ อ.เมือง
วิทยาลัยเทคโนโลยีพัฒนเวช ระยอง อ.บ้านฉาง
วิทยาลัยเทคโนโลยีอักษรบริหารธุรกิจ อ.บ้านฉาง
วิทยาลัยเทคนิคบ้านค่าย อ.บ้านค่าย
วิทยาลัยการอาชีพแกลง อ.แกลง
วิทยาลัยเทคโนโลยีอาเซียนบริหารธุรกิจ อ.แกลง
การศึกษา > โรงเรียนมัธยมศึกษา

โรงเรียนกวงฮั้ว อ.เมือง
โรงเรียนกำเนิดวิทย์ อ.วังจันทร์
โรงเรียนแกลง "วิทยสถาวร"อ.แกลง
โรงเรียนเขาชะเมาวิทยา อ.เขาชะเมา
โรงเรียนเฉลิมพระเกียรติสมเด็จพระศรีนครินทร์ ระยอง อ.เมือง
โรงเรียนชำฆ้อพิทยาคม อ.เขาชะเมา
โรงเรียนชำนาญสามัคคีวิทยา อ.แกลง
โรงเรียนเซนต์โยเซฟระยอง อ.เมือง
โรงเรียนนครระยองวิทยาคม (วัดโขดใต้) อ.เมือง
โรงเรียนนิคมวิทยา อ.นิคมพัฒนา
โรงเรียนบ้านค่าย อ.บ้านค่าย
โรงเรียนบ้านฉางกาญจนกุลวิทยา อ.บ้านฉาง
โรงเรียนปลวกแดงพิทยาคม อ.ปลวกแดง
โรงเรียนเพรักษมาตาวิทยา อ.เมือง
โรงเรียนมกุฎเมืองราชวิทยาลัย อ.แกลง
โรงเรียนมัธยมตากสินระยอง อ.เมือง
โรงเรียนมาบตาพุดพันพิทยาคาร อ.เมือง
โรงเรียนระยองวิทยาคม อ.เมือง
โรงเรียนวัดป่าประดู่ อ.เมือง
โรงเรียนระยองวิทยาคมนิคมอุตสาหกรรม อ.เมือง
โรงเรียนระยองวิทยาคมปากน้ำ อ.เมือง
โรงเรียนวังจันทร์วิทยา อ.วังจันทร์
โรงเรียนสองภาษาระยอง อ.บ้านฉาง
โรงเรียนสุนทรภู่พิทยา อ.แกลง
โรงเรียนห้วยยางศึกษา อ.แกลง
โรงเรียนอัสสัมชัญระยอง อ.เมือง
โรงเรียนนานาชาติสวน ระยอง อ.บ้านฉาง
โรงเรียนรอยัลอิงลิชโปรแกรม อ.บ้านฉาง
สถานที่สำคัญทางเศรษฐกิจและอุตสาหกรรม

ท่าอากาศยานนานาชาติอู่ตะเภา
ท่าเรือน้ำลึกมาบตาพุด
นิคมอุตสาหกรรมมาบตาพุด
นิคมอุตสาหกรรมดับบลิวเอชเอตะวันออก (มาบตาพุด)
นิคมอุตสาหกรรมผาแดง
นิคมอุตสาหกรรมอีสเทิร์นซีบอร์ด
นิคมอุตสาหกรรมอมตะซิตี้ ระยอง
นิคมอุตสาหกรรมดับบลิวเอชเออีสเทิร์นซีบอร์ด
นิคมอุตสาหกรรมเอเชีย
นิคมอุตสาหกรรมอาร์ ไอ แอล
นิคมอุตสาหกรรมระยอง (บ้านค่าย)
นิคมอุตสาหกรรมหลักชัยเมืองยาง
อ่างเก็บน้ำหนองปลาไหล
อ่างเก็บน้ำดอกกราย
ผลิตภัณฑ์เกี่ยวกับการเกษตร

น้ำปลา กะปิ กุ้งแห้ง
เงาะ ทุเรียน  มังคุด มะม่วง สับปะรด ยางพารา
อาหารพื้นเมือง

หมูชะมวง
แกงส้มหน่อไม้ดองไข่ปลาเรียวเซียว
น้ำพริกระกำ
แมงกะพรุนจิ้มน้ำจิ้ม
แจงลอน
แกงป่าปลาเห็ดโคน
ขนมนิ่มนวล
การขนส่ง > ระยะทางจากตัวจังหวัดไปอำเภอต่างๆ

อำเภอบ้านค่าย 14 กิโลเมตร
อำเภอนิคมพัฒนา 26 กิโลเมตร
อำเภอบ้านฉาง 28 กิโลเมตร
อำเภอปลวกแดง 44 กิโลเมตร
อำเภอวังจันทร์ 46 กิโลเมตร
อำเภอแกลง 49 กิโลเมตร
อำเภอเขาชะเมา 73 กิโลเมตร
อุทยานแห่งชาติ

อุทยานแห่งชาติเขาแหลมหญ้า-หมู่เกาะเสม็ด
อุทยานแห่งชาติเขาชะเมา-เขาวง
บุคคลที่มีชื่อเสียง

เพชรา เชาวราษฎร์ นักแสดง
อำพล ลำพูน นักแสดงและนักร้องจากวงไมโคร
จิรายุ ละอองมณี  นักร้อง นักแสดง
จุฑามาศ เมฆเสรี นางงาม
สมเกียรติ จันทร์พราหมณ์ พิธีกรและนักแสดง
จักรพันธุ์ ยมจินดา อดีตผู้ประกาศข่าว พิธีกร นักการเมือง
เรียม ดาราน้อย นักร้อง
สมเจตน์ สอาด อดีตนักแสดง, นายแบบ
อุมารินทร์ โกมลเวช (ฮานะ TBR48)
พิธิวัต สุขจิตธรรมกุล นักฟุตบอลทีมชาติไทย
กิตติศักดิ์ ระวังป่า อดีตนักฟุตบอลทีมชาติไทย ตำแหน่งผู้รักษาประตู
หลวงปู่ทิม อิสริโก วัดละหารไร่ อำเภอบ้านค่าย
สาธิต ปิตุเตชะ อดีตรัฐมนตรีช่วยว่าการกระทรวงสาธารณสุข
ดูเพิ่ม

รายชื่อวัดในจังหวัดระยอง
รายชื่อโรงเรียนในจังหวัดระยอง
รายชื่อห้างสรรพสินค้าในจังหวัดระยอง
ต้นกระทิง
ท่าอากาศยานนานาชาติอู่ตะเภา
อำเภอบ้านฉาง
หมูชะมวง
ณเดชน์ คูกิมิยะ

| ณเดชน์ คูกิมิยะ |
| --- | --- |
ณเดชน์ใน พ.ศ. 2557
สารนิเทศภูมิหลัง
ชื่อเกิด: ชลทิศ ยอดประทุม
เกิด: 17 ธันวาคม พ.ศ. 2534 (33 ปี) อำเภอเมือง จังหวัดขอนแก่น ประเทศไทย
การศึกษา: มหาวิทยาลัยรังสิต
คู่หมั้น: อุรัสยา เสปอร์บันด์
อาชีพ:  นักแสดง  นายแบบ  นักร้อง  นักธุรกิจ 
ปีที่แสดง: 2551–ปัจจุบัน
สังกัด: ช่อง 3
ข้อมูลยูทูบ
ช่อง: Nadech Kugimiya
ปีปฏิบัติงาน: 2563–ปัจจุบัน
ประเภท: เพลง
จำนวนผู้ติดตาม: 3.83 หมื่นคน
 
ณเดชน์ คูกิมิยะ (เกิด 17 ธันวาคม พ.ศ. 2534) ชื่อเล่น แบรี่ เป็นนักแสดงและนายแบบชาวไทย มีชื่อเสียงจากผลงานการแสดงทางสถานีวิทยุโทรทัศน์ไทยทีวีสีช่อง 3 โดยเฉพาะละครที่แสดงร่วมกับอุรัสยา เสปอร์บันด์ เช่น ดวงใจอัคนี และ เกมร้ายเกมรัก รวมถึงเป็นผู้นำเสนอภาพยนตร์โฆษณาสินค้าต่าง ๆ มากมาย เข้าร่วมในกิจกรรมรณรงค์ด้านสังคม งานการกุศล เช่น เป็นพรีเซ็นเตอร์รณรงค์เชิญชวนชายไทยคัดเลือกทหารให้กับทางกองทัพบก การได้รับเลือกจากสภากาชาดไทยเป็นทูตรณรงค์เผยแพร่ความรู้ต้านภัยมะเร็งเต้านม ในปี 2554–2555 ได้รับเลือกจากมหาวิทยาลัยมหาจุฬาลงกรณราชวิทยาลัยให้เป็นทูตพระพุทธศาสนาวิสาขบูชานานาชาติ เป็นต้น มีผลงานการพากย์เสียงการ์ตูนและได้รับรางวัลผลงานดีเด่นในวงการบันเทิงหลายรางวัล
จากการที่ประชาชนพบเห็นณเดชน์ปรากฏตัวผ่านสื่อต่าง ๆ มากมายอยู่เป็นประจำ ไม่ว่าจะเป็นละครโทรทัศน์ ภาพยนตร์ โฆษณา และนิตยสาร ทำให้บางกอกโพสต์เรียกเขาว่า "Mister Everywhere" ความสำเร็จในวงการบันเทิงอย่างเช่น ได้รับฉายา "ซุปตาร์พันธุ์ข้าวเหนียว" จากสมาคมนักข่าวแห่งประเทศไทย ในปี 2554 การได้รับรางวัล "ขวัญใจมหาชน" จากงานสยามดารา สตาร์ส อวอร์ดส์ 2011 รวมทั้งรางวัลนักแสดงนำชายยอดเยี่ยมหลายสถาบันที่สำคัญ จากละครเรื่อง เกมร้ายเกมรัก ได้แก่ รางวัลเมขลา, รางวัลนาฏราช และสยามดารา สตาร์ส อวอร์ดส์ ไปจนถึงได้รับการยกย่องให้เป็น 1 ใน 14 ดาราแห่งศตวรรษ และ 1 ใน 120 คนบันเทิงผู้ทรงอิทธิพลครึ่งปีแรก 2555 จากนิตยสาร รีเควสต์ ดาราทรงอิทธิพลในวงการบันเทิง จากหนังสือพิมพ์ ดาราเดลี และอยู่ในอันดับ 1 จากผลการสำรวจความนิยมของสถาบันต่าง ๆ มากมาย
ประวัติ

ณเดชน์ คูกิมิยะ มีนามเดิมว่า ชลทิศ ยอดประทุม เกิดเมื่อวันที่ 17 ธันวาคม พ.ศ. 2534 ที่อำเภอเมือง จังหวัดขอนแก่น โดยชื่อจริงมารดาบุญธรรมเป็นผู้ตั้งให้ เป็นคำประสมระหว่าง ณ+เดชน์ มีความหมายว่า "ผู้มีปัญญาเฉลียวฉลาด" โดยความหมายในพจนานุกรม คำว่า "เดชน์" แปลว่า "ลูกศร" ส่วน ณ ในที่นี้มาจากคำว่าญาณ หมายถึง ปัญญา ความรู้ ซึ่งตัด ณ มาเพียงตัวเดียว เมื่อรวมความหมายเข้าด้วยกันแล้ว จะได้ความหมายว่า ผู้มีปัญญาแหลมคมดุจลูกศร ซึ่งหมายถึง ผู้มีปัญญาเฉลียวฉลาด เขาเป็นบุตรบุญธรรมของสุดารัตน์ คูกิมิยะ (ซึ่งเป็นป้าแท้ ๆ ของณเดชน์) และโยชิโอะ คูกิมิยะ เขามีเชื้อสายไทย–ออสเตรีย โดยมีมารดาแท้ ๆ เป็นคนไทยและเป็นน้องสาวของสุดารัตน์ ส่วนบิดาแท้ ๆ เป็นชาวออสเตรีย สำหรับชื่อเล่นเดิมบิดาชาวออสเตรียตั้งให้ว่า "แบรนด์ (Brand)" แต่เนื่องจากอ่านออกเสียงค่อนข้างยาก ครอบครัวของเขาจึงเรียกเพี้ยนมาเป็น แบร์รี หมายถึง "สิ่งที่อยู่บนท้องฟ้า"
ณเดชน์เติบโตและอาศัยอยู่ที่ขอนแก่นกับสุดารัตน์ คูกิมิยะ มารดาบุญธรรมชาวอีสานเชื้อสายจีนผู้มีศักดิ์เป็นป้าซึ่งประกอบธุรกิจส่วนตัว และบิดาบุญธรรมชาวญี่ปุ่น โยชิโอ คูกิมิยะ เป็นวิศวกรไฟฟ้าซึ่งทำงานในกรุงเทพมหานคร ส่วนบิดาบังเกิดเกล้าเป็นชาวออสเตรีย และมารดาบังเกิดเกล้าเป็นน้องสาวแท้ ๆ ของสุดารัตน์ ณเดชน์เดิมชื่อชลทิศ ยอดประทุม โดยหลังจากโยชิโอและสุดารัตน์รับอุปการะเป็นบุตรบุญธรรม จึงเปลี่ยนชื่อเป็นณเดชน์ คูกิมิยะ ถึงแม้โยชิโอจะเป็นพ่อบุญธรรมของณเดชน์ แต่ณเดชน์ก็ไม่สามารถพูดภาษาญี่ปุ่นได้ เพราะโยชิโอไม่เคยสอน เมื่อสนทนากันโยชิโอจะใช้เพียงภาษาไทยกับภาษาอังกฤษเท่านั้น
ณเดชน์เล่าถึงความสัมพันธ์ในครอบครัวว่า โยชิโอและสุดารัตน์มีวิธีการเลี้ยงดูที่ต่างกัน โดยณเดชน์สนิทสนมคุ้นเคยกับสุดารัตน์มากที่สุด เพราะอยู่ใกล้ชิด โทรศัพท์ถึงกันทุกวัน ดูแลถามไถ่เรื่องอาหารสุขภาพ ไม่ดุ ส่วนโยชิโอจะคุยกันแบบผู้ชาย เรื่องวางแผนในอนาคต อาชีพการงาน และเรื่องผู้หญิง ทั้งนี้พ่อและแม่ที่แท้จริงของณเดชน์ได้แยกทางกันไปตั้งแต่ณเดชน์ยังเด็ก ๆ และณเดชน์ก็ไม่เคยเจอหน้าพ่อแท้ ๆ เลย ซึ่งณเดชน์สงสัยที่มาที่ไปของตัวเองมาตั้งแต่เรียนอยู่ชั้นอนุบาล จนกระทั่ง ม.2 หลังโดนเพื่อนทักว่าทำไมหน้าตาไม่คล้ายคนญี่ปุ่น ณเดชน์จึงมาถามความจริงกับสุดารัตน์จนทราบเรื่อง โดยณเดชน์ก็ยอมรับเรื่องดังกล่าว อีกทั้งยังรักและเคารพพ่อและแม่บุญธรรมเหมือนเดิม พร้อมกับยกย่องพ่อบุญธรรมชาวญี่ปุ่นเป็นฮีโร่ในดวงใจ และถือว่าตัวเองก็เป็นลูกครึ่งญี่ปุ่น
การศึกษา

ณเดชน์เรียนอนุบาลที่โรงเรียนอนุบาลพิมานเด็ก ต่อชั้นประถมศึกษาที่โรงเรียนมหาไถ่ศึกษาชาย (ปัจจุบันเป็น โรงเรียนมหาไถ่ศึกษาภาคตะวันออกเฉียงเหนือ)  กระทั่ง ป.5 ได้ย้ายไปเรียนที่โรงเรียนขอนแก่นวิเทศศึกษา จังหวัดขอนแก่น จนจบชั้นมัธยมศึกษาตอนปลาย (สายวิทย์-คณิต) ระหว่างศึกษาได้เป็นตัวแทนโรงเรียนไปแข่งขันหลายครั้ง เมื่อเข้าสู่ระดับอุดมศึกษาณเดชน์ได้คัดเลือกเข้าศึกษาต่อใน คณะศิลปศาสตร์ มหาวิทยาลัยมหิดล หลักสูตรนานาชาติ แต่ไม่ผ่านการสอบคัดเลือก ณเดชน์จึงได้เลือกเรียนสาขาใหม่ในมหาวิทยาลัยเอกชน เนื่องจากขณะที่ศึกษาอยู่ชั้น ม.4 เขาเริ่มสนใจการผลิตภาพยนตร์สั้น รายการโทรทัศน์ จึงต้องการเรียนรู้การทำงานเบื้องหลัง เช่น กำกับการแสดง และสนใจศึกษาทฤษฎีต่าง ๆ เกี่ยวกับการถ่ายภาพนิ่ง ไม่ชอบการเรียนคณิตศาสตร์ ประกอบกับระยะนั้นเขาได้เข้าสู่วงการบันเทิงเป็นที่เรียบร้อย และเริ่มแสดงละครโทรทัศน์ จึงเลือกเข้าศึกษาต่อในสาขาวิชาการภาพยนตร์และวีดิทัศน์ วิทยาลัยนิเทศศาสตร์ มหาวิทยาลัยรังสิต จวบจนณเดชน์สำเร็จการศึกษาและได้รับเกียรตินิยมอันดับ 2 ด้วยเกรดเฉลี่ย 3.31 ปัจจุบัน ณเดชน์จบการศึกษาระดับปริญญาโท วิทยาลัยนิเทศศาสตร์ มหาวิทยาลัยรังสิต ดังเดิม
ธุรกิจ

ในวันที่ 1 พฤศจิกายน 2565 ณเดชน์กับปริญ สุภารัตน์ และเพื่อนนอกวงการอีก 2 คนร่วมกันเปิดธุรกิจชื่อ TheReCrafting ซึ่งเป็นแบรนด์เครื่องหนังและสปา ในนามบริษัทสามมหัศจรรย์ จำกัด
| --- | --- |
เลขทะเบียน: 0105565115018
ทุนจดทะเบียน: 1.5 ล้านบาท
ประเภท: บริษัทจำกัด
ก่อตั้ง: 18 กรกฎาคม พ.ศ. 2565 (2 ปี)
ผู้ก่อตั้ง: ณเดชน์ คูกิมิยะ ปริญ สุภารัตน์ คงเดช สิทธิสุพร เจตนิพัทธ์ ผ่องศรีเพชร
สำนักงานใหญ่: 326 ถนนพระรามที่ 4 แขวงมหาพฤฒาราม เขตบางรัก กรุงเทพมหานคร
บุคลากรหลัก: ณเดชน์ คูกิมิยะ ปริญ สุภารัตน์ เจตนิพัทธ์ ผ่องศรีเพชร
สามมหัศจรรย์ เป็นบริษัทของไทยที่จดทะเบียนก่อตั้งเมื่อวันที่ 18 กรกฎาคม 2565 ด้วยทุนจดทะเบียน 1.5 ล้านบาท ดำเนินธุรกิจให้บริการดูแลรักษา และซ่อมแซมเครื่องหนังประเภทรองเท้า กระเป๋า และเครื่องแต่งกายสำเร็จรูป ภายใต้แบรนด์ TheReCrafting ซึ่งได้เปิดให้บริการเมื่อวันที่ 1 พฤศจิกายน 2565 โดยมีณเดชน์ คูกิมิยะและปริญ สุภารัตน์ สองนักแสดงชื่อดังนั่งแท่นเป็นกรรมการบริหารร่วมกับเพื่อนนอกวงการอีก 2 คนคือ คงเดช สิทธิสุพร และเจตนิพัทธ์ ผ่องศรีเพชร โดยณเดชน์ถือหุ้นเป็นอันดับที่ 1 จำนวน 3,500 หุ้น คิดเป็นสัดส่วน 23.33% ก่อนที่ในวันที่ 10 พฤศจิกายน 2566 คงเดช จะตัดสินใจลาออกจากบริษัทและพ้นจากการเป็นผู้ถือหุ้น โดยได้มีการเปลี่ยนแปลงโครงสร้างการบริหารโดย ณเดชน์ และ ปริญ ลดบทบาทเหลือเพียงผู้ถือหุ้นเพียงอย่างเดียว พร้อมกับให้ เจตนิพัทธ์ เป็นกรรมการผู้มีอำนาจร่วมกับ นางสาวปภิณดา ศิริพันธ์
ปีถัดมา เขาร่วมมือกับเพื่อนนอกวงการชื่อ สุธี ก่อกูลเกียรติ เปิดศูนย์พัฒนาศักยภาพนักกีฬาชื่อ Sport Tech Pro ในย่านเอกมัย ในนามบริษัท จีพีเอส เฟรซ สปอร์ต (ไทยแลนด์) จำกัด ซึ่งณเดชน์ถือหุ้นเป็นอันดับที่ 1 จำนวน 9,000 หุ้น คิดเป็น 45%
| --- | --- |
เลขทะเบียน: 0105565201551
ทุนจดทะเบียน: 2 ล้านบาท
ประเภท: บริษัทจำกัด
ก่อตั้ง: 20 ธันวาคม 2565 (2565-12-20)
ผู้ก่อตั้ง: ณเดชน์ คูกิมิยะ สุธี ก่อกูลเกียรติ สร้างบุญ แสงมณี ชนาธิป สรงกระสินธ์
สำนักงานใหญ่: 299/1 ซอยสุขุมวิท 63 แขวงคลองตันเหนือ เขตวัฒนา กรุงเทพมหานคร
นอกจากนี้ในวันที่ 20 ธันวาคม 2565 ณเดชน์ได้จดทะเบียนก่อตั้งบริษัทกิจการค้าปลีก ค้าส่ง เครื่องดื่มเพื่อสุขภาพ น้ำดื่มและเครื่องดื่มทุกชนิดชื่อ ณอร์ตาร์ เวลตี้ ร่วมกับ สุธี ก่อกูลเกียรติ สร้างบุญ แสงมณี และ เจ–ชนาธิป สรงกระสินธ์ นักฟุตบอลชื่อดัง โดยณเดชน์ถือหุ้น 5,000 หุ้น คิดเป็น 25%
ชีวิตส่วนตัว

ณเดชน์เป็นคนชื่นชอบการฟังเพลงและเล่นดนตรีหลายอย่าง เช่นกีตาร์, อูกูเลเล โดยเมื่อว่างจากการถ่ายทำละครเขามักจะนำอูกูเลเล คอร์เน็ต และแบนโจมาเล่นบ่อย ๆ  สมัยที่เรียนมัธยมต้นณเดชน์กับเพื่อนได้รวมกลุ่มก่อตั้งวงดนตรีเพื่อแสดงในกิจกรรมต่าง ๆ ของโรงเรียนชื่อวง ดีเอกซ์ โดยณเดชน์เป็นมือเบส และได้ร้องนำบ้างในบางโอกาส รวมถึงชื่นชอบการถ่ายภาพเป็นงานอดิเรก ส่วนกีฬาที่นิยมเล่นในเวลาว่างคือ ฟุตบอล, ว่ายน้ำ, กอล์ฟ ซึ่งโยชิโอสอนให้เมื่ออายุ 10 ปี และเทควันโด ซึ่งเคยเข้าแข่งขันได้รับรางวัลรองชนะเลิศในรุ่นเยาวชนชายอายุไม่เกิน 6-8 ปี จากรายการชิงแชมป์ประเทศไทยเมื่อปี 2545 นอกจากนี้ณเดชน์ยังมีความศรัทธาและเข้าร่วมกิจกรรมทางพระพุทธศาสนาอย่างสม่ำเสมอ ได้ผ่านการบวชเณรมาเมื่อวัยเยาว์ จนกระทั่งได้รับรางวัลบุคคลผู้มีคุณธรรมส่งเสริมพระพุทธศาสนาเนื่องในวันวิสาขบูชา ประจำปี 2554 โดยสภาศิลปินส่งเสริมพระพุทธศาสนาแห่งประเทศไทย
ณเดชน์ไม่เล่นเครือข่ายสังคมออนไลน์ ดังดาราที่มีชื่อเสียงคนอื่น จนถูกมองว่าเชย เมื่อวันที่ 25 กันยายน 2562 เขาจึงตัดสินใจเปิดบัญชีอินสตราแกรมเป็นของตัวเอง
ในปี 2553 ณเดชน์พบกับอุรัสยา เสปอร์บันด์ ขณะถ่ายทำละครเรื่อง ดวงใจอัคนี ความสัมพันธ์ของทั้งคู่ได้รับความสนใจจากสื่อมวลชนจนถูกคาดการณ์ความสัมพันธ์ต่าง ๆ นานา แต่ทั้งคู่ปฏิเสธมาโดยตลอด ในปี 2565 ขณะให้สัมภาษณ์กับรายการ ออนแดตเดย์ ของเดอะสแตนดาร์ดป็อป ทั้งคู่ยอมรับว่าความสัมพันธ์ถูกพัฒนามาเรื่อย ๆ และได้ตกลงคบหากันในภายหลัง ต่อมาในเดือนมิถุนายน 2566 ทั้งคู่หมั้นหมายกันที่เมืองโปซีตาโน ประเทศอิตาลี
วงการบันเทิง

ในปี 2551 ผู้จัดการนักแสดง ศุภชัย ศรีวิจิตร ได้ไปเยี่ยมบ้านของศุกลวัฒน์ คณารศ ที่ขอนแก่น และพบณเดชน์ซึ่งอาศัยในหมู่บ้านเดียวกันโดยบังเอิญ จึงร้องขอต่อสุดารัตน์ให้บุตรบุญธรรมเข้าร่วมเป็นนักแสดงในสังกัด ซึ่งเธอก็ยินยอม โดยก่อนหน้านั้นศุภชัยได้รู้จักกับอาจารย์ของณเดชน์ รวมทั้งเคยเห็นภาพณเดชน์จากอินเทอร์เน็ตมาบ้าง แต่เนื่องจากณเดชน์ยังมีอายุเพียง 15 ปี และกำลังศึกษาอยู่ชั้น ม.4 เขาใช้เวลาฝึกบุคลิกภาพ ความสามารถต่าง ๆ ด้านการแสดงเป็นเวลา 2 ปีก่อนที่จะพาเข้าสู่การทำงานในวงการ ปัจจุบันณเดชน์มีบ้านของตัวเองที่กรุงเทพมหานครแล้ว
ในตอนแรกณเดชน์ไม่มีความคิดอยากที่จะเป็นนักแสดง เพราะเคยมีอคติส่วนตัวต่อวงการบันเทิงไม่ชอบดูละคร แต่ด้วยคำแนะนำของสุดารัตน์และศุภชัยจึงได้เข้าสู่วงการดารานักแสดงทางฝั่งฮอลลีวูดที่ณเดชน์ชื่นชอบคือ นิโคล คิดแมน เพราะดวงตามีเสน่ห์ มองแล้วรู้สึกประทับใจ โดยให้เหตุผลว่า "ผมชอบเวลามองผู้หญิง แล้วเขามองกลับมาครับ เพราะตาของผู้หญิงแต่ละคนสามารถบอกได้ว่า เขาคิดยังไงกับเรา" แม้ณเดชน์มีภาพลักษณ์ที่สนุกสนานร่าเริง แต่เคยให้สัมภาษณ์ว่า บางครั้งมีโลกส่วนตัวสูง ไม่ต้องการพบปะผู้คน และต้องปรับตัวในการเข้าสู่วงการบันเทิงมาก
เมื่อเข้าเป็นนักแสดงในสังกัดของศุภชัยแล้ว ณเดชน์จึงเริ่มงานด้านการเดินแบบเป็นครั้งแรกในงานการกุศลของศูนย์ศิลปาชีพบางไทร ที่ศูนย์การค้าเซ็นทรัลเวิลด์ แล้วจากนั้นก็เริ่มมีผลงานถ่ายแบบให้กับนิตยสารหลายฉบับ โดยครั้งแรกที่ทำงานในวงการบันเทิง ณเดชน์ อายุ 17 ปี กำลังเรียนอยู่ชั้น ม.5 และผลงานแรกที่ปรากฏแพร่ภาพทางวิทยุโทรทัศน์คือภาพยนตร์โฆษณาหมากฝรั่ง ไทรเด้นท์ รีแคลเดนท์ คู่กับพัชราภา ไชยเชื้อ
ผลงาน

บทความหลัก: รายชื่อผลงานของณเดชน์ คูกิมิยะ
รางวัลและการเสนอชื่อ

บทความหลัก: รายชื่อรางวัลและการเสนอชื่อที่ณเดชน์ คูกิมิยะได้รับ
แหล่งข้อมูลอื่น

ณเดชน์ คูกิมิยะ ที่อินสตาแกรม
ณเดชน์ คูกิมิยะ ที่อินเทอร์เน็ตมูวีเดตาเบส
สุดารัตน์ คูกิมิยะ มารดาบุญธรรมของณเดชน์
ณเดชน์ในการถ่ายแบบนิตยสาร
วัดเชิงเลน (จังหวัดพระนครศรีอยุธยา)

| วัดเชิงเลน |
| --- | --- |


ชื่อสามัญ: วัดเชิงเลน, วัดชายเลน, วัดตีนเลน
ที่ตั้ง: ตำบลราชคราม อำเภอบางไทร จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเชิงเลน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลราชคราม อำเภอบางไทร จังหวัดพระนครศรีอยุธยา  มีที่ดินตั้งวัดเนื้อที่ 29 ไร่ 3 งาน 80 ตารางวา
ที่ตั้งเดิมของวัดตั้งอยู่ที่คลองโรงช้าง ชื่อว่า วัดสะแก้วป่าใหญ่ หรือ วัดสะแก้ว ต่อมา พ.ศ. 2370 ได้ย้ายมายังที่ตั้งปัจจุบัน เป็นที่ดินชายเลนตื้นเขินห่างจากที่ตั้งเดิมประมาณ 2 กิโลเมตร ใช้ชื่อว่า วัดชายเลน หรือ วัดตีนเลน ตามสภาพที่ตั้งวัด และได้รับอนุญาตตั้งวัดในปีนั้น วัดได้รับพระราชทานวิสุงคามสีมาเมื่อ พ.ศ. 2375 เขตวิสุงคามสีมากว้าง 15.20 เมตร ยาว 24.50 เมตร ทางวัดได้จัดสอนพระปริยัติธรรมตลอดมา โดย วัฒนธรรมอำเภอบางไทร สำนักงานวัฒนธรรมจังหวัดพระนครศรีอยุธยา
อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 4.50 เมตร ยาว 13.75 เมตร วิหารก่ออิฐถือปูน กว้าง3.15 เมตร ยาว 6.20 เมตร ศาลาการเปรียญสร้างด้วยคอนกรีต กว้าง 0.50 เมตร ยาว 19.50 เมตร กุฏิสงฆ์ จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง หอระฆัง ฌาปนสถานและสุสาน ปูชนียวัตถุมีพระประธานในอุโบสถ พร้อมกับพระพุทธรูปอื่น ๆ จำนวน 4 องค์ ที่วิหารมีพระพุทธรูปศิลาแลงจำนวน 4 องค์ และมีเจดีย์ใหญ่ 4 องค์ ตั้งอยู่ด้านหน้าอุโบสถสร้างเมื่อ พ.ศ. 2370
โดเบอร์แมน (วันพีซ)

| --- | --- |
โดเบอร์แมน
โดเบอร์แมนจากวันพีซ
ชื่อภาษาญี่ปุ่น: ドーベルマン
ชื่อภาษาอังกฤษ : Doberman
ฉายา: พลเรือโท โดเบอร์แมน
นามแฝง: {{{alias}}}
สังกัด: กองทัพเรือ
ยศสูงสุด: {{{rank}}}
ปรากฏตัวใน: ต้นฉบับหนังสือการ์ตูน
ปรากฏตัวครั้งแรก: หนังสือการ์ตูนตอนที่ 420 แอนิเมชัน ตอนที่ 302
วันเกิด: {{{birthday}}}
เผ่าพันธุ์: มนุษย์
นักพากย์เสียง: 
ตัวละครในเรื่อง วันพีซ
โดเบอร์แมน เป็นตัวละครจากการ์ตูนญี่ปุ่นเรื่อง วันพีซ
พลเรือโท โดเบอร์แมน (ドーベルマン中将 Dōberuman Chūjō) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้
ลักษณะภายนอก

โดเบอร์แมน มีรอยแผลเป็นรูปกากบาทเต็มหน้าและคอ เสื้อคลุมทหารเรือของเขามีสีแดง
เกร็ดเล็กน้อย

ชื่อของ โดเบอร์แมน รวมไปถึงพลเรือโทที่ปรากฏตัวจากการเรียกของบัสเตอร์คอล นั้นบอกในหนังสือ One Piece Yellow
แหล่งข้อมูลอื่น

One Piece Encyclopedia (อังกฤษ)
| ด ค กกองทัพเรือ (วันพีซ) |
| --- | --- |
ทหารเรือระดับสูง: อาคาอินุ • คิซารุ • ฟูจิโทระ • เรียวคุกิว • มังกี้ ดี. การ์ป3 • ซึรุ • จอห์น ไจแอนท์ • ลาโครอิกซ์ • รอนเซ่ • โคเมียร์ • โมมองก้า • โอนิงุโมะ • โดเบอร์แมน • สตอเบอรี่ • ยามะคาจิ • สโมคเกอร์ • โมโมะอุซางิ • ชาตง • นาสึ เคทาการิ • ดอล • บลูกราส • ทีโบน4 • ฮินะ • พรินซ์ กรูส1 • คุจากุ1 • แบรนด์นิว
ทหารเรือศูนย์บัญชาการ: โคบี้1 • ทาชิงิ • ปุริน ปูริน • เนซูมิ • เวรี่ กู๊ด • ชู • ซาริงเกิ้ล • ดองกี้โฮเต้ โรซินันเต้4 • ฮิบาริ1 • เฮลเมปโป้1
ผู้ใต้บังคับบัญชาและอื่นๆ: เซ็นโงคุ3 • เดียซ เดรค1,3 • คุโรอุมะ3 • โบการ์ด3 • อัตต้าจัง • ฟูลบอดี้ • จังโก้ • ไลน์ส • มัคโก้ • มาชิคาคุ • ริปเปอร์ • โรคาคุ • ไชน์ • เวก้าพั้งค์24 • เซ็นโทมารุ2 • ซีซาร์ คลาวด์2
แอนิเมชันอย่างเดียว: บิสมาร์ค • บู คอง • ไทสะ • เดรค • กัสปาเด้ • กัฟเวิร์นเนอร์ • กู • อิโซกะ • เจสซิกา • โจนาธาน • ด็อกเตอร์ โคบาโตะ • คุโรโนะ เนซูมิ • พี่น้องมาเลย์ • แดดดี้ มาสเตอร์สัน • ลองโก้ • เมคาโอะ • มินชิ • มัวร์ • เนลสัน • ปูเคา • แรนดอล์ฟ • ราปานุย ปาสกวา • พ่อราปานุย • เชพเพิร์ด • โชสะ • ทาจิโอะ • โทมะ
อดีตทหารเรือ: คอง • อาโอคิยิ • แฮควาร์ ดี. เซาโล • เวอร์โก้4 • มอร์แกน • เบลเมล4 • มังกี้ ดี. ดราก้อน
1สมาชิก SWORD 2สมาชิก Science Unit 3ยศพิเศษอื่นๆ 4เสียชีวิตแล้ว